stanford-oval/wikipedia huggingface dataset:
มวยไทย
มวยไทยสมัยใหม่ > โด่งดังต่างประเทศและอิทธิพลกีฬาอื่น

20 ธันวาคม พ.ศ. 2502 มีการแข่งขันระหว่างมวยไทยกับคาราเต้ ที่ศาลากลางโตเกียวอาซากูซะ ประเทศญี่ปุ่น ในกติกาปะทะเต็มรูปแบบ หลังการแข่งขันนี้ทัตซึโอะ ยามาดะ ผู้ก่อตั้งนิปปอนเคมโปคาราเต้โด มีแผนที่จะสร้างกีฬาชนิดใหม่หรือต่อมารู้จักในชื่อ คิกบอกซิง
11 กุมภาพันธ์ พ.ศ. 2507 โอซามู โนกูจิ ได้พานักมวยคิกบ็อกซิ่ง 3 ราย มาต่อสู้กับนักมวยไทย ที่สนามมวยเวทีลุมพินี มวยไทยแพ้ 2-1 ในขณะที่คู่เอก เป็นการต่อสู้ระหว่าง เค็นจิ คูโรซากิ ซึ่งเป็นผู้ฝึกสอนนักมวยคิกบ็อกซิ่ง และเป็นอดีตนักคาราเต้แถวหน้า พบกับราวี เดชาชัย  คูโรซากิเย็บ 3 เข็ม ฟันโยกทั้งปาก ส่วนอีก 2 นักมวยไทยที่แพ้ เนื่องจากทางผู้จัดให้นักมวยไทยระดับพอใช้รับมือเพราะประเมินนักมวยคิกบอกซิงต่ำมาก
นัดการแข่งขันที่ทำให้มวยไทยสร้างความตกตะลึงต่อชาวอเมริกันที่ขณะนั้นมวยไทยยังไม่เป็นที่รู้จัก เกิดขึ้นเมื่อปี 2531 ที่ลาสเวกัสซึ่งรายการนี้ถ่ายทอดไปทั่วโลก ในการชกระหว่างช้างเผือก เกียรติทรงฤทธิ์ และ ริก รูฟัสซึ่งขณะนั้นยังไม่เคยแพ้ใคร 28-0 และยังเป็นแชมป์โลก KICK Super Middleweight และ PKC Middleweight ช้างเผือกได้แข่งขันในต่างประเทศเป็นครั้งแรกอันเนื่องมาจากเขาไม่มีรายการชกเนื่องจากหาคู่ชกยากอันเนื่องจากน้ำหนักตัว รูฟัสน็อกช้างเผือกลงได้สองครั้งทั้งยังกรามหัก แต่สามารถมาชนะน็อกได้ในยกที่ 4 ด้วยการเตะเจาะยาง แม้กติกาจะเอื้ออำนวยให้กับทางริก รูฟัส จากนั้นรูฟัสเลิกเทควันโดและคาราเต้และหันมาเอาดีในมวยไทยแทน รวมถึงตัวน้องชายเขาด้วย
ส่วนในยุโรป ช่วงต้นคริสต์ทศวรรษ 1970 มวยไทยมีความนิยมในกลุ่มคนเล็ก ๆ ในกลุ่มชาวเอเชียที่อพยพในยุโรป กลุ่มใหญ่อยู่ในประเทศฝรั่งเศส ในฝรั่งเศส Roger Paschy ครูคาราเต้ชาวเวียดนามอพยพได้ค้นพบมวยไทยระหว่างเดินทางไปท่องเที่ยวแล้วกลับนำมาเผยแพร่ในฝรั่งเศส ส่วนในอังกฤษผู้มีบทบาทสำคัญเป็นชาวไทยชื่อ Sken และ Toddy ต่อมาในปี 2521 Thom Harinck เจ้าของยิมในเนเธอร์แลนด์ สร้างทีมนักมวยชาวดัตช์เพื่อไปแข่งกับนักมวยไทยที่สนามลุมพินี นักมวยที่นำไปแพ้น็อกตั้งแต่ยกหนึ่งหรือยกสอง หลังการแข่งขัน Thom Harinck อยู่ในประเทศไทย 3 เดือนเพื่อเรียนรู้มวยไทยแล้วนำมาสอนนักมวยที่เนเธอร์แลนด์
ครูมวยไทยที่มีชื่อเสียงในแต่ละยุค > ยุคอดีต

| --- | --- |
 กรมหลวงชุมพรเขตอุดมศักดิ์  ยัง หาญทะเล  นิล ปักษี  หลวงวิศาลดรุณกร (อั๋น สาริกบุตร):  ครูสุนทร (กิมเส็ง) ทวีสิทธิ์ ค่ายทวีสิทธิ์  ปรมาจารย์ตันกี้ ยนตรกิจ (เตี่ย) ค่ายยนตรกิจ  ครูเขตร ศรียาภัย
ครูมวยไทยที่มีชื่อเสียงในแต่ละยุค > ยุคปัจจุบัน

| --- | --- |
 ครูแสวง ศิริไปล่ (ว.พลศึกษา) - เสียชีวิตแล้ว  ครูบัว วัดอิ่ม (วัดอิ่ม) - เสียชีวิตแล้ว  ครูสนอง รักวานิช (ค่ายเมืองสุรินทร์) - เสียชีวิตแล้ว  ครูไฉน ผ่องสุภา (ค่ายศศิประภายิม) - เสียชีวิตแล้ว  ครูทองหล่อ ยาและ  ครูชาติชาย (สำนักดาบอาทมาฎนเรศวร)  ครูแปรง ประธานมูลนิธิมวยไทยไชยาแห่งประเทศไทย  ครูตุ๊ย ยอดธง เสนานันท์  ครูผจญ เมืองสนธิ์  ครูจรวย แก่นวงษ์คำ  ครูวิชิต ชี้เชิญ  ครูสงวน มีระหงษ์  ครูปราโมทย์ หอยมุกข์ (ค่ายหนองกี่พาหุยุทธ์) บุรีรัมย์  ครูเลาะห์ มะลิพันธ์ (ค่ายศิษย์ขุน) สงขลา:  ครูครื้น อรัญดร (ค่ายชำณาญวารี) หาดใหญ่  ครูโพธิ์สวัสดิ์ แสงสว่าง  ครูหมู ผุดผาดน้อย วรวุฒิ  ครูชาญณรงค์ สุหงษา  ครูอำนวย เกษบำรุง (โรงเรียนมวยไทยนานาชาติ) รังสิต  ครูวิชิต ไพรอนันต์ (ฉลามขาว)  ครู สุรัตน์ เสียงหล่อ (ค่ายเดชรัตน์)  ครูยุทธนา วงษ์บ้านดู่  ครูเล็ก (บ้านช่างไทย)  ครูเจริญทอง เกียรติบ้านช่อง  ครูมัด (บ้านภูวศักดิ์)  ครูอาจารย์ชัย ศิริสูตร  ครูอำนาจ พุกศรีสุข  ครูทวีพงษ์ ชัยกูล ลุงรักชาติราชบุรี (ศูนย์ศึกษาพาหุยุทธ์ชาวสยาม)  ครูโด่ง รางพิกุลน้องโด่ง ดึงดาว
ครูมวยไทยที่มีชื่อเสียงในแต่ละยุค > นักมวยไทยมีชื่อเสียง

บทความหลัก: นักมวยไทย
หลักการชกมวยไทย

การชกมวยไทยที่ดี มีหลักสำคัญ คือ มีการป้องกัน ด้วยการยืน มั่นคง เข้มแข็ง สูงเด่น การตั้งแขนป้องกัน (การการ์ดมวย) และการเก็บคาง เปรียบเสมือนป้อมปราการ เท้าหน้า จรดชี้ไปข้างหน้าวางน้ำหนักครึ่งฝ่าเท้า เท้าหลัง วางทแยงเฉียงกว้างกว่าหัวไหล่วางน้ำหนักเศษหนึ่งส่วนสี่ไว้ที่อุ้งนิ้วหัวแม่โป้ง ขยับก้าวด้วยการลากเท้าหลังตามพร้อมที่จะหลอกล่อ ขยับเข้า ออก ตั้งรับและโจมตีตอบโต้ แขนหน้ายกกำขึ้นอย่างน้อยเสมอไหล่ หรือจรดสันแก้ม แขนหลังยกกำขึ้นจรดแก้ม ศอกทั้งสองข้างไม่กางออกและไม่แนบชิด ก้มหน้าเก็บคาง ตาเขม็งมองไปตรงหว่างอกของคู่ต้อสู้ พร้อมที่จะเห็นการเคลื่อนไหวทุกส่วน เพื่อที่จะรุก รับ หรือตอบโต้ด้วยแม่ไม้ ลูกไม้และการแจกลูกต่าง ๆ มีการเคลื่อนไหวที่องอาจมีจังหวะ มีการล่อหลอกและขู่ขวัญที่มีการเปรียบเทียบว่า "ประดุจพญาราชสีห์ และพญาคชสีห์" อาวุธมวยที่ออกไป ต้องมีเป้าหมายและจุดประสงค์แน่นอน (แต่มักซ้อนกลลวงไว้) มีการต่อสู้ระยะไกล (วงนอก) และระยะประชิด (วงใน) และมีทีเด็ดทีขาดในการพิชิตคู่ต่อสู้[ต้องการอ้างอิง]
และแม่ไม้มวยไทย เป็นท่าต่อสู้ของวิชามวยไทยที่สำคัญที่สุด
มวยไทยกับเยาวชน

ในปี พ.ศ. 2552 นั้นประเทศไทยมีนักมวยเยาวชนที่มีอายุต่ำกว่า 15 ปี เป็นจำนวนมากกว่า 20,000 คน นักมวยไทยเยาวชนส่วนมากนั้นอยู่ในพื้นที่ชนบท แม้จะมีความรักและชื่นชอบในมวยไทยอยู่บ้างแต่ปฏิเสธไม่ได้เลยว่า ส่วนใหญ่มีความจำเป็นในการเรียนรู้ศิลปะแม้ไม้มวยไทยเพื่อความอยู่รอด หรือใช้สร้างรายได้แบ่งเบาภาระให้กับครอบครัว การเรียนรู้ศิลปะมวยไทยนั้นได้ให้อะไรหลาย ๆ อย่างที่เป็นผลดีแก่เด็ก อาทิ ปลูกฝังวินัยในการใช้ชีวิตจากการฝึกซ้อม ปลูกฝังความรู้ในการใช้มวยไทยเพื่อป้องกันตัวในยามคับขันโดยนำไปใช้ในสถานการณ์จริงได้ หรือมีความรู้สึกรักและหวงแหนศิลปะการต่อสู้อันเป็นสมบัติของชาติ แต่ในอีกด้านหนึ่งนั้นการเรียนรู้ศิลปะแม้ไม้มวยไทยแบบเก่าก็ได้ให้ผลเสียทั้งทางตรงและทางอ้อมแก่เด็กด้วยเช่นกัน อาทิ ผลกระทบทางสมองของเด็ก อาการบาดเจ็บจากการขึ้นชกบนเวที ต่อมาทางหน่วยงานรัฐบาลจึงมีกฎหมาย ที่ช่วยเพิ่มความปลอดภัยจากอาการบาดเจ็บทางด้านร่างกาย และสมองต่อเด็กเยาวชนโดยที่ไม่เป็นการยกเลิกมวยไทยในเยาวชนเนื่องจากยังเล็งเห็นประโยชน์ของการอนุรักษ์ศิลปะมวยไทยในเด็กเยาวชนให้สืบสานต่อไปได้ จึงทำให้เกิดการร่างกติกาสำหรับมวยเยาวชนขึ้นมาใหม่ อาทิ มีเครื่องป้องกันที่มากขึ้น กติกาห้ามชกแบบรุนแรงบนใบหน้า เน้นการเรียนรู้ในเรื่องการใช้ท่าทางต่าง ๆ เป็นหลักมากกว่าการขึ้นชกมวยบนเวทีแบบเอาเป็นเอาตายของเด็กเยาวชน
ภาคส่วนต่าง ๆ ในสังคมไทย ทั้งหน่วยงานรัฐ และภาคเอกชนยังช่วยปลูกฝังความรักและหวงแหนในศิลปะมวยไทยไปสู่เด็กเยาวชนมาโดยตลอด อาทิ การบรรจุวิชามวยไทยลงในชุดการสอนของกลุ่มสาระการเรียนรู้สุขศึกษาและพลศึกษาเป็นหลักสูตรการศึกษาภาคบังคับสำหรับนักเรียนระดับชั้นมัธยมในทุกโรงเรียนทั่วประเทศ มีการอบรมเชิงปฏิบัติการศิลปะมวยไทยเพื่อการป้องกันตัวให้แก่ครูผู้สอนพลศึกษา ตลอดจนถึงการสร้างภาพยนตร์แอนิเมชั่นแฟนตาซีผสมผสานกับมวยไทยของเอกชน เรื่อง 9 ศาสตรา
มวยไทยกับการออกกำลังกาย

การออกกำลังกายด้วยวิธีการใช้หมัด เข่า ศอก และเท้า ตามแบบฉบับของมวยไทย ทำให้อวัยวะหลาย ๆ ส่วนของร่างกายเกิดการเคลื่อนไหว มีส่วนช่วยในการเผาผลาญไขมันส่วนเกิน กระชับสัดส่วน อีกทั้งยังช่วยเสริมความแข็งแรงให้กล้ามเนื้อส่วนต่าง ๆ ของร่างกาย กล้ามเนื้อที่เพิ่มขึ้นมีส่วนช่วยทำให้อัตราการเผาผลาญพลังงานมากขึ้นตามไปด้วย ส่งผลให้มีพละกำลังมากขึ้น การชกมวยไทยเพียงหนึ่งชั่วโมงสามารถเผาผลาญแคลอรีได้ถึง 1,000 แคลอรี จากงานวิจัยพบว่าการออกกำลังกายด้วยมวยไทยในกลุ่มผู้สูงอายุมีส่วนช่วยให้ระบบไหลเวียนโลหิตและระบบหายใจดีขึ้น รวมทั้งช่วยในการทรงตัวของร่างกาย
การนำมวยไทยไปประยุกต์ใช้ในการออกกำลังกาย เป็นที่นิยมมากขึ้นเรื่อย ๆ ในสังคมไทย ทั้งในดารา นักแสดง ที่มีชื่อเสียงในปัจจุบันอาทิ คีรติ มหาพฤกษ์พงศ์, ธันย์ชนก ฤทธินาคา, เจนี่ อัลภาชน์, ศุกลวัฒน์ คณารศ และซันนี่ สุวรรณเมธานนท์ เป็นต้น ความนิยมนั้นยังมีตลอดไปจนถึงผู้ประกอบอาชีพอื่น ๆ ทั้งเพศหญิงและเพศชาย สอดคล้องกับจำนวนยิมฝึกมวยไทยที่มีมากขึ้นในตอนต้นของคริสต์ศตวรรษที่ 21 เหตุผลอันสำคัญหนึ่งที่ทำให้การออกกำลังกายด้วยมวยไทยเป็นที่นิยมนั่นคือความสนุกสนานและท้าทาย
ความนิยมของมวยไทยในชาวต่างชาติ

บทความหลัก: มวยไทยในวัฒนธรรมประชานิยม
มวยไทยเริ่มมีชื่อเสียงในช่วงปลายคริสต์ศตวรรษที่ 20 และมีชื่อเสียงอย่างมากในต่างประเทศในตอนต้นของคริสต์ศตวรรษที่ 21 ผ่านการถ่ายทอดทางสื่อต่าง ๆ ทั้งในประเทศไทยและต่างประเทศ อันช่วยส่งเสริมมวยไทยในวัฒนธรรมสมัยนิยม อาทิ ภาพยนตร์ และวิดีโอเกม เป็นต้น
ความนิยมของมวยไทยในชาวต่างชาตินั้นสูงขึ้นกว่าในอดีต วัดได้จากการเก็บสถิติของการท่องเที่ยวแห่งประเทศไทยใน พ.ศ. 2559 โดยพบว่ามีชาวต่างชาติที่เดินทางเข้ามาในประเทศไทยเพื่อเรียนมวยไทยจำนวนมากกว่า 50,000 คน ซึ่ง 10 อันดับแรก มีดังต่อไปนี้ สหราชอาณาจักร จำนวน 11,219 คน ออสเตรเลีย 6,800 คน ฝรั่งเศส 5,852 คน เยอรมัน 4,688 คน สวีเดน 4,253 คน รัสเซีย 2,183 คน เดนมาร์ก 1,855 คน ญี่ปุ่น 1,841 คน นิวซีแลนด์ 1,781 คน และสเปน 1,633 คน ซึ่งความนิยมดังกล่าวยังส่งผลดีต่อเศรษฐกิจไทยอีกด้วย โดยที่ใน พ.ศ. 2561 มวยไทยได้สร้างรายได้เข้าประเทศกว่าหนึ่งแสนล้านบาท ส่งผลให้ในเวลาต่อมาทางการท่องเที่ยวแห่งประเทศไทยได้เล็งเห็นความสำคัญของมวยไทย ทำการส่งเสริมโดยจัดทำหนังสือคู่มือมวยไทยแก่นักท่องเที่ยวชาวต่างชาติ ในภาษาอังกฤษ ภายใต้ชื่อ "AWESOME MUAY THAI" ทั้งแบบเป็นหนังสือกระดาษทั่วไปและหนังสืออิเล็กทรอนิกส์
จากความนิยมของมวยไทยดังกล่าวในชาวต่างชาติ ทำให้ใน พ.ศ. 2556 มีค่ายมวยไทยในต่างประเทศเป็นจำนวนถึง 3,869 แห่ง และมีค่ายมวยไทยในประเทศไทยใน พ.ศ. 2561 เป็นจำนวนถึง 5,100 แห่ง โดย 5 ประเทศที่มีค่ายสอนมวยไทยมากที่สุด มีดังต่อไปนี้ บราซิล 1,631 แห่ง อิหร่าน 650 แห่ง อินเดีย 256 แห่ง โมร็อกโก 220 แห่ง และสหรัฐ 190 แห่ง
การถ่ายทอดการแข่งขัน

การถ่ายทอดสดการแข่งขันที่จัดประจำสัปดาห์ ส่วนมากจะออกอากาศในวันเสาร์ หรือ วันอาทิตย์ มีการพนันอย่างกว้างขวางเพราะมีกฎหมายรองรับ ยกตัวอย่างประเทศที่มีการถ่ายทอดประจำทางโทรทัศน์ดังนี้
ประเทศไทย มี สถานีโทรทัศน์สีกองทัพบกช่อง 7 สถานีโทรทัศน์ไทยทีวีสีช่อง 3 สถานีโทรทัศน์โมเดิร์นไนน์ทีวี สถานีวิทยุโทรทัศน์กองทัพบก สถานีโทรทัศน์ช่อง 8 สถานีโทรทัศน์ไทยรัฐทีวี สถานีโทรทัศน์ทรูโฟร์ยู สถานีโทรทัศน์จีเอ็มเอ็ม 25 (GMM25) สถานีโทรทัศน์เนชั่นทีวี สถานีโทรทัศน์อมรินทร์ทีวี สถานีวิทยุโทรทัศน์แห่งประเทศไทย สถานีโทรทัศน์ไอทีวี สถานีโทรทัศน์ดาวเทียมทีสปอร์ตแชนแนล (T-Sports Channel) สถานีโทรทัศน์ดาวเทียมไทยทีวีโกลบอลเน็ตเวิร์ก (TGN) สถานีโทรทัศน์ดาวเทียมช่องสปอร์ต พลัส (Sports Plus) สถานีโทรทัศน์ดาวเทียมช่องซุปเปอร์เช็ง (SuperCheng.TV) สถานีโทรทัศน์ดาวเทียมเอสเอ็มเอ็มทีวี (SMMTV) สถานีโทรทัศน์ดาวเทียมช่องจ๊ะทิงจา (Ja Ting Ja TV) สถานีโทรทัศน์สปริงนิวส์ สถานีโทรทัศน์ไบรท์ทีวี สถานีโทรทัศน์นาว 26 สถานีโทรทัศน์เวิร์คพอยท์ทีวี สถานีโทรทัศน์พีพีทีวี สถานีโทรทัศน์ช่อง 3 เอสดี (3 SD) สถานีโทรทัศน์ช่องวัน สถานีโทรทัศน์ทีนิวส์ สถานีโทรทัศน์ดาวเทียมช่องทีวี 24 (TV 24) เป็นต้น
ลาว มี ลาวสตาร์ เป็นต้น
กัมพูชา มี TV3 สถานีโทรทัศน์กองยุทธพลเขมรภูมินทร์ ซีทีเอ็น บายน ทีวี เป็นต้น
ดูเพิ่ม

สถานีย่อยประเทศไทย
มวยคาดเชือก
ไชนาเซาเทิร์นแอร์ไลน์ เที่ยวบินที่ 3456

| --- | --- |
อากาศยานลำที่เกิดเหตุที่ท่าอากาศยานไขตั๊ก
สรุปอุบัติการณ์
วันที่: 8 พฤษภาคม ค.ศ. 1997 (1997-05-08)
สรุป: ข้อผิดพลาดของนักบินทวีความรุนแรงขึ้นเนื่องจากสภาพอากาศเลวร้าย
จุดเกิดเหตุ: ท่าอากาศยานนานาชาติเซินเจิ้นเป่าอัน, เชินเจิ้น, มณฑลกวางตุ้ง, ประเทศจีน  22°38′25″N 113°48′39″E﻿ / ﻿22.6402°N 113.8109°E﻿ / 22.6402; 113.8109
อากาศยานลำที่เกิดเหตุ
ประเภทอากาศยาน: โบอิง 737-31บี
ดําเนินการโดย: ไชนาเซาเทิร์นแอร์ไลน์
ทะเบียน: B-2925
ต้นทาง: ท่าอากาศยานนานาชาติฉงชิ่งเจียงเป่ย์ 
ปลายทาง: ท่าอากาศยานนานาชาติเซินเจิ้นเป่าอัน
ผู้โดยสาร: 65
ลูกเรือ: 9
เสียชีวิต: 35
บาดเจ็บ: 9
รอดชีวิต: 39
ไชนาเซาเทิร์นแอร์ไลน์ เที่ยวบินที่ 3456 ( CZ3456/CSN3456 ) เป็นเที่ยวบินโดยสารภายในประเทศตามกำหนดการจาก ท่าอากาศยานนานาชาติฉงชิ่งเจียงเป่ย์  ไปยัง ท่าอากาศยานนานาชาติเซินเจิ้นเป่าอัน เมื่อวันที่ 8 พฤษภาคม พ.ศ. 2540 เครื่องบิน โบอิง 737 ซึ่งบินในเส้นทางนี้ประสบเหตุตกระหว่างพยายามลงจอดครั้งที่สองท่ามกลางพายุ ฝนฟ้าคะนอง  เที่ยวบินหมายเลข 3456 ยังคงใช้โดยสายการบิน ไชนาเซาเทิร์นแอร์ไลน์ และเส้นทาง Chongqing-Shenzhen แต่ปัจจุบันใช้เครื่องบินตระกูล แอร์บัส เอ320 หรือ โบอิง 737 เน็กซต์เจเนอเรชัน
อากาศยาน

เครื่องบินดังกล่าวคือเครื่องบิน โบอิง 737-31B จดทะเบียนเป็น B-2925 และมีหมายเลขประจำเครื่อง 27288 เครื่องบินดังกล่าวถูกส่งมอบให้กับ บริษัท ไชนาเซาเทิร์นแอร์ไลน์ เมื่อวันที่ 2 กุมภาพันธ์ พ.ศ. 2537 และได้บันทึกไว้กว่า 8,500 ชั่วโมงก่อนเกิดเหตุเครื่องบินตก เครื่องบินนี้ขับเคลื่อนด้วยเครื่องยนต์เทอร์โบแฟน CFM International CFM56-3C1 จำนวน 2 เครื่อง
ผู้บาดเจ็บและเสียชีวิต

เมื่อวันที่ 9 พฤษภาคม พ.ศ. 2540 รายการข่าวระดับประเทศที่ออกอากาศทาง สถานี TVB Jade เวลา 18.30 น . ได้รายงานรายชื่อผู้บาดเจ็บและเสียชีวิตจากอุบัติเหตุครั้งนั้น
| สัญชาติ | ผู้โดยสาร | ลูกเรือ | การเสียชีวิต | ทั้งหมด |
| --- | --- | --- | --- | --- |
| จีน | 42 | 9 | 19 (รวมลูกเรือ 2 คน) | 51 |
| ไทย | 21 | 0 | 16 | 21 |
| ไต้หวัน | 1 | 0 | 0 | 1 |
| ฮ่องกง | 1 | 0 | 0 | 1 |
| ทั้งหมด | 65 | 9 | 35 | 74 |
คานิจิโร (นักแสดง)

Japanese actor
| คานิจิโร |
| --- | --- |
寛一郎
เกิด: คานิจิโร ซาโต  (1996-08-16) สิงหาคม 16, 1996 (28 ปี) เขตเซตางายะ โตเกียว ประเทศญี่ปุ่น
อาชีพ: นักแสดง
ปีปฏิบัติงาน: ค.ศ. 2017–ปัจจุบัน
บิดามารดา:   โคอิจิ ซาโต (พ่อ)  เร็นทาโร มิกูนิ (ปู่) 
เว็บไซต์: humanité official web
คานิจิโร (ญี่ปุ่น: 寛一郎, โรมาจิ: Kan'ichirō, เกิดเมื่อวันที่ 16 สิงหาคม ค.ศ. 1996) เป็นนักแสดงชาวญี่ปุ่น เขาเป็นลูกชายของนักแสดง โคอิจิ ซาโต  และยังเป็นหลานของอดีตนักแสดงอาวุโส เร็นทาโร มิกูนิ
ชีวประวัติ

คานิจิโรเติบโตมาท่ามกลางวงการบันเทิง เนื่องจากคุณพ่อของเขาคือโคอิจิ ซาโต นักแสดงชื่อดัง ซึ่งมักพาเขาไปกองถ่ายตั้งแต่ยังเด็ก คานิจิโรได้เล่าว่าทากูยะ คิมูระ หัวหน้าวงสแมปและพระเอกของเรื่องมาเล่นกับเขาเมื่อตอนเป็นเด็กระหว่างถ่ายทำละครโทรทัศน์เรื่อง "เกมรักเกมลุ้น" เมื่อปี 2004 คานิจิโรเริ่มรู้สึกว่าคนรอบข้างคาดหวังให้เขาเป็นนักแสดงในอนาคตอย่างแน่นอน เขาจึงปฏิเสธที่จะเป็นนักแสดงในช่วงวัยรุ่น อย่างไรก็ตาม เมื่ออายุครบ 18 ปี เขาตัดสินใจแน่วแน่ที่จะเป็นนักแสดงอย่างเต็มตัว  เมื่อได้รับเลือกให้แสดงในละครดังเรื่อง สุดยอดเชฟหัวใจแกร่ง ในปี 2019 เขาได้ตอบกลับคำวิจารณ์ที่ว่าประสบความสำเร็จเพราะเป็นลูกชายของนักแสดงชื่อดังว่า 'ผมตัดสินใจเป็นนักแสดงเพราะพร้อมที่จะเผชิญหน้ากับคำพูดแบบนี้เสมอ' เขาตัดสินใจเปลี่ยนชื่อในการแสดงเป็น คานิจิโร โดยตัดนามสกุล ซาโต ออก เพื่อสร้างตัวตนในวงการบันเทิงโดยไม่ให้ภาพลักษณ์ของพ่อซึ่งมีชื่อเสียงมากระทบและต้องการพิสูจน์ความสามารถในฐานะนักแสดงอย่างเต็มที่
ในปี 2017 คานิจิโรได้เริ่มต้นอาชีพการแสดงของเขาในภาพยนตร์เรื่องปาฏิหาริย์ร้านชำของคุณนามิยะ กำกับโดยฮิโรกิ รีวอิจิ ซึ่งดัดแปลงมาจากนวนิยายชื่อเดียวกันของฮิงาชิโนะ เคโงะ และได้รับรางวัลนักแสดงหน้าใหม่ยอดเยี่ยมจากงานประกาศรางวัล Japanese Movie Critics Awards ในภาพยนตร์เรื่องนี้ เขาแสดงร่วมกับ โทชิยูกิ นิชิดะ ซึ่งสนิทสนมใกล้ชิดกับเร็นทาโร่ มิกูนิ ปู่ของเขาจากซีรีส์ "สึริบากะ นิสชิ" ในปีต่อมา คานิจิโร ได้รับรางวัลนักแสดงหน้าใหม่ยอดเยี่ยมจากการแสดงในภาพยนตร์เรื่อง 'ดอกเบญจมาศและกิโยติน' กำกับโดยทากาฮิสะ เซเซะ จากงานประกาศรางวัลกิเนมาจุนโป ครั้งที่ 92 ผลงานเด่นของเขา ได้แก่ ละครไทงะ The 13 Lords of the Shogun และภาพยนตร์ Kubi กำกับโดยทาเกชิ คิตาโนะ
การปรากฏตัวในทีวีซีรีส์ครั้งแรกของเขาคือในปี ค.ศ. 2018 ใน Midnight Journal: Hunt for the Missing Kidnapper! The Truth of the Seventh Year และการแสดงนำในภาพยนตร์ครั้งแรกคือ Running Again ในปี ค.ศ. 2019
ผลงาน > ภาพยนตร์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2017 | The Anthem of the Heart | ไทกิ ทาซากิ |  |  |
| 2017 | Miracles of the Namiya General Store | โคเฮอิ |  |  |
| 2018 | The Chrysanthemum and the Guillotine | ไดจิโระ ฟูรูตะ |  |  |
| 2020 | Theatre: A Love Story | โนฮาระ |  |  |
| 2022 | Phases of the Moon | นาคานิชิ |  |  |
| 2023 | Kubi | โมริ รัมมารุ |  |  |
| 2023 | Okiku of the World | ชูจิ |  |  |
| 2024 | Don't Lose Your Head! | ชิมิซึ อิจิกาคุ |  |  |
| 2024 | Promised Land | เรจิโระ | บทนำ |  |
| 2024 | Desert of Namibia | ฮอนดะ |  |  |
| 2024 | Sisam | โคจิโระ | บทนำ |  |
| 2024 | La Grande Maison Paris | โคอิจิ เซริตะ |  |  |
ผลงาน > ละครโทรทัศน์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2019 | สุดยอดเชฟหัวใจแกร่ง | โคอิจิ เซริตะ |  |  |
| 2022 | The 13 Lords of the Shogun | คุกิโย | ละครไทงะ |  |
แหล่งข้อมูลอื่น

humanité official website
Kan'ichirô Satô ที่อินเทอร์เน็ตมูวีเดตาเบส
Kanichiro ที่อินเทอร์เน็ตมูวีเดตาเบส
จำปีสิรินธร

| จำปีสิรินธร |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: แมกโนลิด Magnoliids
อันดับ:: อันดับจำปา 
วงศ์:: วงศ์จำปา 
สกุล:: แมกโนเลีย 
สกุลย่อย:: Magnolia subg. Yulania 
ส่วน:: Magnolia sect. Michelia 
ส่วนย่อย:: Magnolia subsect. Michelia  Noot. & Chalermglin
สปีชีส์:: Magnolia sirindhorniae
ชื่อทวินาม
Magnolia sirindhorniae Noot. & Chalermglin

ชื่อพ้อง
 Michelia sirindhorniae (Noot. & Chalermglin) N.H.Xia & X.H.Zhang
จำปีสิรินธร (ชื่อวิทยาศาสตร์: Magnolia sirindhorniae Noot & Chalermglin) เป็นพรรณไม้ชนิดหนึ่งในสกุล Magnolia วงศ์ Magnoliaceae ได้รับการอธิบายโดย Hans Peter Nooteboom และปิยะ เฉลิมกลิ่น ลักษณะลำต้นสูงประมาณ 20 - 30 ม. ใบใหญ่กว่าจำปีทั่วไป มีกลิ่นฉุนเฉพาะตัว  ดอกสีขาวนวล มีกลีบดอก 12-15 กลีบ เมื่อดอกโรยแล้วจะมีเมล็ดเป็นช่ออยู่รวมเป็นกลุ่ม ออกดอกบาน ระหว่างเดือนมิถุนายน ถึง กรกฎาคม ผลแก่ระหว่างเดือนตุลาคม ถึงเดือนพฤศจิกายน
พรรณไม้จำปีชนิดนี้เป็นพืชถิ่นเดียวในป่าพรุแถวตำบลซับจำปา อำเภอท่าหลวง จังหวัดลพบุรี บริเวณภาคกลางของประเทศไทย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีพระราชทานนามว่า "จำปีสิรินธร" และเป็นต้นไม้ประจำโรงเรียนนายร้อยพระจุลจอมเกล้า
ดูเพิ่ม

ภูมิพลินทร์
นครินทรา
รักตสิริน
สิรินธรวัลลี
ไอยริศ
คาเกอาอุ สึกิชิ

| --- | --- |
คาเกอาอุ สึกิชิ
かけあうつきひ
แนว: สุขนาฏกรรม, เสี้ยวชีวิต
มังงะ
เขียนโดย: เซ ฟูกูอิ
สำนักพิมพ์: โชงากูกัง
ในเครือ: Shōnen Sunday Comics
นิตยสาร: Weekly Shōnen Sunday
กลุ่มเป้าหมาย: โชเน็ง
วางจำหน่ายตั้งแต่: 12 พฤษภาคม ค.ศ. 2021 – 6 กรกฎาคม ค.ศ. 2022
จำนวนเล่ม: 6
คาเกอาอุ สึกิชิ (ญี่ปุ่น: かけあうつきひ; โรมาจิ: Kakeau Tsukihi) เป็นมังงะชุดที่เขียนและวาดภาพโดยเซ ฟูกูอิ โดยจัดทำเป็นซีรีส์ในนิตยสารมังงะโชเน็ง Weekly Shōnen Sunday ของโชงากูกังในเดือนพฤษภาคม ค.ศ. 2021 ถึงกรกฎาคม ค.ศ. 2022 โดยแต่ละตอนบรรจุลงในหนังสือทังโกบง 6 เล่ม
การตีพิมพ์

มังงะคาเกอาอุ สึกิชิเขียนและวาดภาพโดยเซ ฟูกูอิ โดยทำเป็นซีรีส์ในนิตยสารมังงะโชเน็ง Weekly Shōnen Sunday ของโชงากูกังตั้งแต่วันที่ 12 พฤษภาคม ค.ศ. 2021 ถึงวันที่ 6 กรกฎาคม ค.ศ. 2022 ทางโชงากูกังรวบรวมตอนต่าง ๆ ในหนังสือทังโกบง 6 เล่มวางจำหน่ายในวันที่ 18 สิงหาคม ค.ศ. 2021 ถึง 18 สิงหาคม ค.ศ. 2022
การตีพิมพ์ > ฉบับ

| # | วันที่ออกจำหน่ายญี่ปุ่น | ISBN ญี่ปุ่น |
| --- | --- | --- |
| 1 |  18 สิงหาคม 2021 | 978-4-09-850639-2 |
| 2 |  18 พฤศจิกายน 2021 | 978-4-09-850724-5 |
| 3 |  18 มกราคม 2022 | 978-4-09-850864-8 |
| 4 |  18 เมษายน 2022 | 978-4-09-851059-7 |
| 5 |  17 มิถุนายน 2022 | 978-4-09-851153-2 |
| 6 |  18 สิงหาคม ค.ศ. 2022 | 978-4-09-851225-6 |
คำตอบรับ

มังงะชุดนี้ติดอันดับที่ 5 ในหนังสือการ์ตูนแนะนำของ Publisher Comics ประจำปี 2022
แหล่งข้อมูลอื่น

Kakeau Tsukihi official website at Web Sunday ที่ เวย์แบ็กแมชชีน (เก็บถาวร 2022-06-26) (ในภาษาญี่ปุ่น)
บัรรีชัรกี

| บัรรีชัรกี بري شرقي Berri Sharqi |
| --- | --- |
เมือง
บัรรีชัรกีที่ตั้งในประเทศซีเรีย
พิกัด: 34°58′50″N 37°12′08″E﻿ / ﻿34.980643°N 37.202110°E﻿ / 34.980643; 37.202110
ประเทศ:  ซีเรีย
เขตผู้ว่าการ: ฮะมาฮ์
อำเภอ: ซะละมียะฮ์
ตำบล: บัรรีชัรกี
ประชากร (2004)
 • ทั้งหมด: 4,172 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
บัรรีชัรกี (อาหรับ: بري شرقي) เป็นเมืองในเขตผู้ว่าการฮะมาฮ์ ประเทศซีเรีย ตั้งอยู่ทางตะวันออกของฮะมาฮ์ 50 กิโลเมตร (31 ไมล์) และทางตะวันออกของใจกลางซะละมียะฮ์ 15 กิโลเมตร (9.3 ไมล์) เมืองนี้ตั้งอยู่ทางตะวันตกของชานเมือง Jabal al-Balaas และอยู่ที่เส้นเขตทะเลทรายซีเรีย พื้นที่ใกล้เคียง ได้แก่ ตัล อัลตูต, อะกอริบทางเหนือ ซูฮากับอุก็อยริบาตทางตะวันออก และอัลมุค็อรร็อมทางใต้ สำนักงานสถิติกลางซีเรียรายงานว่า บัรรีชัรกีมีประชากร 4,172 คนตามสำมะโน ค.ศ. 2004 พลเมืองส่วนใหญ่นับถือนิกายอิสมาอีลียะฮ์
ประวัติ > สมัยมัมลูก

'บัรรี' เป็นชื่อของบุคคลที่มีผูิอุทิศมะกอม (ศาลเจ้า) ของ 'นะบีบัรรี' ตั้งอยู่ในเมือง เมืองนี้เชื่อกันว่าเป็นสถานที่ฝังศพของฟัฎล์ อิบน์ อีซา ผู้นำเผ่าเบดูอินในคริสต์ศตวรรษที่ 13 ที่ถูกสังหารในช่วงที่มีความขัดแย้งในชนเผ่าอัลฟัฎล์แห่งบะนูตัยย์ที่ปกครองกลุ่มชนเผ่าในสเตปป์ซีเรียตลอดสมัยอัยยูบิด, มัมลูก และออตโตมันตอนต้น ชื่อ 'ฟัฎล์ อิบน์ อีซา อิบน์ มุฮันนา' ได้รับการจารึกลงในป้ายสุสานที่มะกอมนะบีบัรรี
ประวัติ > สมัยออตโตมัน

ใน ค.ศ. 1838 อีไล สมิธจัดให้บัรรีเป็นคิรบะฮ์ (ซากหมู่บ้านหรือหมู่บ้านร้าง) จากนั้นประมาณ ค.ศ. 1848 เมืองร้างซะละมียะฮ์และ คิรบะฮ์ โดยรอบเริ่มมีผู้เข้าอาศัยที่นับถืออิสมาอีลียะฮ์จากเทือกเขา Jabal Ansariyah ริมชายฝั่ง จากนั้นใน ค.ศ. 1876 ชาวอิสมาอีลียะฮ์จากอัลก็อดมูสและหุบเขาอัลเคาะวาบีใน Jabal Ansariyah สถาปนาบัรรีสมัยใหม่ โดยดึงดูดด้วยดินที่อุดมสมบูรณ์ แหล่งน้ำ และภูมิอากาศที่น่ารื่นรมย์ ที่อยู่อาศัยแรกคือกระท่อมที่สร้างจากโคลนและพวกเขาฟื้นฟูและใช้งานคลองสมัยไบแซนไทน์จากคริสต์ศตวรรษที่ 4 ใหม่
บรรณานุกรม

Robinson, Edward; Smith, Eli (1841). Biblical Researches in Palestine, Mount Sinai and Arabia Petraea: A Journal of Travels in the Year 1838. Vol. 3. Crocker and Brewster.
ธนาคารพัฒนาเอเชีย

| --- | --- |

สํานักงานใหญ่ปี 2011
  ประเทศนอกภูมิภาค   ภูมิภาคเอเชีย-แปซิฟิก
ชื่อย่อ: ADB
ก่อตั้ง: 19 ธันวาคม 1966; 58 ปีก่อน (1966-12-19)
ประเภท: ธนาคารเพื่อการพัฒนาร่วม
สถานะตามกฎหมาย: สนธิสัญญา
วัตถุประสงค์: การพัฒนาด้านสังคมและเศรษฐกิจ
สํานักงานใหญ่: มันดาลูยัง เมโทรมะนิลา ประเทศฟิลิปปินส์
ภูมิภาคที่รับผิดชอบ : อินโด-แปซิฟิก
สมาชิก  : 68 ประเทศ
ประธาน: มาซาสึกุ อาซากาวะ (เมื่อ 17 มกราคม 2020)
องค์กรแม่: คณะกรรมการผู้ว่าการ
พนักงาน  : 3,769
เว็บไซต์: adb.org 
ธนาคารพัฒนาเอเชีย (อังกฤษ: Asian Development Bank; ย่อ: ADB) เป็นสถาบันการเงินที่มีจุดมุ่งหมายเพื่อสนับสนุนระบบเศรษฐกิจ และการพัฒนาของประเทศแถบเอเชียและแปซิฟิก ผ่านการให้เงินกู้ และความสนับสนุนด้านเทคนิค  ก่อตั้งขึ้นในปี พ.ศ. 2509 โดยความช่วยเหลือของสหประชาชาติ มีประเทศเข้าร่วมก่อตั้ง 31 ประเทศ  จนถึงปัจจุบัน (พ.ศ. 2562) มีประเทศสมาชิกทั้งสิ้น 68 ประเทศ เป็น 49 ประเทศในภูมิภาค และ 19 ประเทศจากพื้นที่อื่น
ธนาคารพัฒนาเอเชียมีสำนักงานใหญ่อยู่ที่กรุงมะนิลา ประเทศฟิลิปปินส์ ในแต่ละปีได้ให้ความช่วยเหลือด้านเงินกู้เป็นเงินประมาณ 7 พันล้านดอลลาร์สหรัฐ  โดยแต่ละโครงการมีมูลค่าประมาณโครงการละ 100 ล้านดอลลาร์สหรัฐ  ใช้เงินทุนจากการลงทุนพันธบัตรในตลาดการเงินต่างๆ
โครงสร้างผู้ถือหุ้น

ธนาคารพัฒนาเอเชียเกิดขึ้นจากการร่วมทุนโดยประเทศต่าง ๆ ประเทศผู้ถือหุ้นใหญ่ 20 อันดับแรกมีดังต่อไปนี้
| อันดับ | ประเทศ | สัดส่วนการถือหุ้น (% ของทั้งหมด) | อันดับ | ประเทศ | อำนาจการออกเสียง (% ของทั้งหมด) |
| --- | --- | --- | --- | --- | --- |
|  | ทั้งโลก | 100.000 |  | ทั้งโลก | 100.000 |

| 1 |  ญี่ปุ่น | 15.677 | 1 |  ญี่ปุ่น | 12.840 |
| 2 |  สหรัฐอเมริกา | 15.567 | 2 |  สหรัฐอเมริกา | 12.752 |
| 3 |  จีน | 6.473 | 3 |  จีน | 5.477 |
| 4 |  อินเดีย | 6.359 | 4 |  อินเดีย | 5.386 |
| 5 |  ออสเตรเลีย | 5.812 | 5 |  ออสเตรเลีย | 4.948 |
| 6 |  แคนาดา | 5.254 | 6 |  แคนาดา | 4.502 |
| 7 |  อินโดนีเซีย | 5.131 | 7 |  อินโดนีเซีย | 4.404 |
| 8 |  เกาหลีใต้ | 5.060 | 8 |  เกาหลีใต้ | 4.347 |
| 9 |  เยอรมนี | 4.345 | 9 |  เยอรมนี | 3.775 |
| 10 |  มาเลเซีย | 2.735 | 10 |  มาเลเซีย | 2.487 |
| 11 |  ฟิลิปปินส์ | 2.393 | 11 |  ฟิลิปปินส์ | 2.213 |
| 12 |  ฝรั่งเศส | 2.338 | 12 |  ฝรั่งเศส | 2.169 |
| 13 |  ปากีสถาน | 2.188 | 13 |  ปากีสถาน | 2.049 |
| 14 |  สหราชอาณาจักร | 2.051 | 14 |  สหราชอาณาจักร | 1.940 |
| 15 |  อิตาลี | 1.815 | 15 |  อิตาลี | 1.751 |
| 16 |  นิวซีแลนด์ | 1.543 | 16 |  นิวซีแลนด์ | 1.533 |
| 17 |  ไทย | 1.368 | 17 |  ไทย | 1.393 |
| 18 |  ไต้หวัน | 1.094 | 18 |  ไต้หวัน | 1.174 |
| 19 |  เนเธอร์แลนด์ | 1.030 | 19 |  เนเธอร์แลนด์ | 1.123 |
| 20 |  บังกลาเทศ | 1.026 | 20 |  บังกลาเทศ | 1.119 |
ดูเพิ่ม

ธนาคารพัฒนาแอฟริกา
ธนาคารโลก
แหล่งข้อมูลอื่น

เว็บไซต์ทางการ
Bank Information Center
ADB Institute
"Inequality Worsens across Asia", Dollars & Sense magazine, November/December 2007. Article discussing recent reports from the ADB.
"The right business environment" Youth unemployment in Asia. An interview with Jesus Felipe, advisor in the Economics and Research Department of ADB.
Free Futures Thinking Guidebooks
แอร์ลิงกัส

แอร์ลิงกัส (ไอริช: Aer Lingus) เป็นสายการบินประจำชาติของประเทศไอร์แลนด์ โดยมีฐานการบินหลักและสำนักงานใหญ่ที่ท่าอากาศยานดับลินและให้บริการเที่ยวบินสู่จุดหมายปลายทางกว่า 90 แห่งทั่วยุโรป อเมริกาเหนือและเอเชีย สายการบินก่อตั้งขึ้นโดยรัฐบาลไอร์แลนด์ ก่อนที่จะออกเป็นบริษัทเอกชนในช่วงปี 2006 จนกระทั้งเป็นบริษัทลูกของอินเตอร์เนชันแนลแอร์ไลน์กรุ๊ปในปี 2015
ก่อตั้งในปี 1936 แอร์ลิงกัสเป็นอดีตสมาชิกของกลุ่มพันธมิตรทางการบินวันเวิลด์ โดยได้ออกจากการเป็นสมาชิกในเดือนมีนาคม ค.ศ. 2007หลังจากการเข้าควบคุมกิจการของไอเอจี ได้มีการคาดการณ์ว่าแอร์ลิงกัสจะกลับเป็นสมาชิกของวันเวิลด์อีกครั้ง อย่างไรก็ตาม ในการแถลงข่าวเมื่อวันที่ 15 พฤศจิกายน ค.ศ. 2017 สตีเฟน คาวานาห์ ซีอีโอของสายการบินในขณะนั้นระบุว่าสายการบินไม่มีแผนที่จะเข้าร่วมวันเวิลด์ สายการบินมีเที่ยวบินร่วมกับสายการบินในวันเวิลด์, สตาร์อัลไลแอนซ์ และสกายทีม รวมถึงข้อตกลงการบินร่วมกับสายการบินเอทิฮัด, เจ็ตบลูแอร์เวย์, และ ยูไนเต็ดแอร์ไลน์ แอร์ลิงกัสมีรูปแบบธุรกิจแบบผสมผสานระหว่างสายการบินราคาประหยัดและสายการบินดั้งเดิม
กิจการองค์กร > โครงสร้างและกรรมสิทธิ์บริษัท

แอร์ลิงกัสจดทะเบียนในตลาดหลักทรัพย์ไอริชและลอนดอน ภายใต้สัญลักษณ์ EIL1 ในยูโรเน็กซต์ดับลิน และชื่อย่อ AERL ในตลาดหลักทรัพย์ลอนดอน. แต่ก็ถูกเพิกถอนในวันที่ 17 กันยายน ค.ศ. 2013 หลังจาก IAG เข้าซื้อกิจการส่วนใหญ่ โดยแอร์ลิงกัสมีสัดส่วนผู้ถือหุ้นดังนี้
| ผู้ถือหุ้น | จำนวน | อัตราส่วน |
| --- | --- | --- |
| อินเตอร์แนชนัลแอร์ไลน์กรุ๊ป |  | 98.05% |
| ผู้ถือหุ้นรายอื่น |  | 1.95% |
| รวม | 534,040,090 | 100.00% |
กิจการองค์กร > สำนักงานใหญ่

สำนักงานใหญ่ของแอร์ลิงกัสตั้งอยู่ในบริเวณท่าอากาศยานดับลินในฟินกัล เขตดับลิน  ซึ่งเป็นการปรับปรุงอาคารที่มีอยู่โดยการท่าอากาศยานดับลิน (DAA)